**ДЕО I**

**1. ОПШТА ДОКУМЕНТАЦИЈА**

* 1. **ПОДАЦИ О НАРУЧИОЦУ**

Наручилац је Скупштина града Пожаревца, ул. Дринска бр. 2, 12000 Пожаревац, [www.pozarevac.rs](http://www.pozarevac.rs/)

**1.2. ОБЕЗБЕЂЕЊЕ СРЕДСТАВА ЗА ЈАВНУ НАБАВКУ**

Средства за реализацију јавне набавке број ЈНВВ 1/2014 обезбеђена су из буџета града Пожаревца,глава 2.1 Скупштина града Пожаревца, функција 110, позиција 17, економска класификација 423421.

**1.3. ПОДАЦИ О ВРСТИ ПОСТУПКА ЈАВНЕ НАБАВКЕ**

Јавна набавка број ЈНВВ 1/2014 спроводи се у отвореном поступку јавне набавке.

**1.4. ПОДАЦИ О ПРЕДМЕТУ ЈАВНЕ НАБАВКЕ**

1. Предмет јавне набавке је набавка услуга информисања јавности, 79416000-услуге у области односа са јавношћу.

Предметна јавна набавка је обликована по партијама:

**- Партија 1 –** извештавање са свих значајних скупова, манифестација и догађања од интереса за град Пожаревац од стране комерцијалне телевизијске станице -жељена зона сервиса регион

**- Партија 2 –** извештавање са свих значајних скупова, манифестација и догађања од интереса за град Пожаревац од стране комерцијалне телевизијске станице -жељена зона сервиса локално подручје

**- Партија 3** – пренос седница Скупштине града Пожаревца од стране комерцијалне телевизијске станице жељена зона сервиса регион

**- Партија 4 –** извештавање са свих значајних скупова, манифестација и догађања од интереса за град Пожаревац од стране штампаног јавног гласила регионалног карактера **- Партија 5 –** извештавање са свих значајних скупова, манифестација и догађања од интереса за град Пожаревац од стране штампаног јавног гласила републичког карактера

**1.5. ПРИПРЕМАЊЕ ПОНУДА**

Понуде се припремају у складу са позивом за подношење понуда и конкурсном документацијом.

Конкурсна документација у поглављима 2. и 3. садржи Упутство понуђачима како да сачине понуду и Упутство како се доказује испуњеност обавезних услова за учешће у поступку.

Заинтересовани понуђачи могу извршити увид и преузимање конкурсне документације до дана и часа истека рока за подношење понуда:

- са Портала јавних набавки portal.ujn.gov.rs

- са интернет адресе наручиоца [www.pozarevac.rs](http://www.pozarevac.rs/).